Is í an Ghaeilge teanga labhartha an Chlub. Fáiltímid roimh chomhaltaí nua a bhíonn toilteanach Gaeilge a labhairt. Léigh tuilleadh eolais faoi chuspóirí agus rialacha an chlub sa Bhunreacht.
Stádas agus Ballraíocht
Tá an club ina bhall de Shléibhteoireacht Éireann, (MI) an eagraíocht ionadaíochta do shiúlóirí agus dreapadóirí in Éirinn. Tá eolas breise faoin ábhar seo faoi Bhallraíocht.
An Coiste
Toghtar na hoifigigh ag an gCruinniú Cinn Bhliana. Is iad baill an choiste 2021/22:
An Cathaoirleach: Deaglán Ó Néill
An Cisteoir: Christy Doughan
An Rúnaí agus Comhordaitheoir Siúlóidí : Seán Ó Fearghail
Oifigeach Gaeilge: Anna Ní Mhonacháin
Imeachtaí Cultúrtha: Fionn Ó Gráda
Comhalta: Tadhg Ó Súilleabháin
Comhalta: Máire Ní hÉadáin
Na Baill
Bíonn idir fhir agus mhná, chainteoirí dúchais agus fhoghlaimeoirí, dhaoine atá ag siúl na sléibhte le blianta agus dhaoine nár thosaigh ag siúl go dtí le déanaí páirteach sna siúlóidí agus sna himeachtaí. Más mian leat tuilleadh pictiúr a fheiceáil, féach ar leathanach na ngrianghraf.
Eolas tábhachtach do chuairteoirí nua
Léigh an t-eolas mar gheall ar an trealamh agus an feisteas riachtanach a bheidh ag teastáil uait.
Ná dearmad gur spórt dainséarach í an chnocadóireacht agus gur ort féin atá an fhreagracht agus tú á déanamh! Caithfidh daoine a bheith réasúnta aclaí freisin.
Is í an Ghaeilge teanga labhartha agus chumarsáide an chlub.
Toileoidh siúlóirí a bheith freagrach as a gcuid gníomhartha féin agus as a n-iompar féin.
Aon duine a bhfuil fadhb shláinte aige/aici, ní mór dó/di é sin a chur in iúl don treoraí roimh thús gach siúlóide.
Má tá suim agat teacht ar cheann de na siúlóidí linn, agus páirt a ghlacadh sa chlub, féach ar an leathanach ar a bhfuil eolas faoi chúrsaí ballraíochta, agus ansin déan teagmháil linn.